"3.4 Bangwe ga ba tle sekolong ka Mosupologo le Labotlhano. 3.5 Barutwana ba basimane ga ba rate go kgalengwa, ba lwantsha barutabana. 3.6 Barutabana ba tlogela maemo a sa laolege jalo, ka dipholisi di sa ba sireletse. 4. BOKHUTLO Kwelotlase ya dipholo e dirilwe ke boitaolo jwa barutwana jo bo thibang letsatsi mme barutabana ba boifa go tsaya dikgato dingwe ka molao o sa ba sireletse. 5. DIKATLENEGISO Ke atlenegisa dintlha tse di latelang: 5.1 Lekgotlatsamaiso le botsamaisi jwa sekolo ba lebisise dipholisi tse di leng teng mme ba di humise ka melao e e tlaa tlisang tolamo mo sekolong. 5.2 Barutwana ba bagolo ba isiwe kwa ditheong tsa bagodi. Mokhine Mauki (Modulasetilo wa lekgotla la barutabana) Tshaeno: Mokhine Mauki 4.3.2 Pegelo ya kotsi Tshedimosetso e e tshwanetseng go tsenngwa mo pegelong ya kotsi: • Pegelo e ke sekwalwa sa botlhokwa thata mo setheong. • E tladiwa ka gale ke leloko le le nang le maikarabelo ao mo tirong morago ga kotsi e sa tswang go diragala. • E tshwanetse go tladiwa ka botlalo le ka nepagalo gonne e tlhokega ka metlha mo mabakeng a intšhorense. 4.3.2 1 Sekao sa pegelo ya kotsi: KAEDI YA GO RUTA LE GO KWALA DITLHANGWA TSA BOITLHAMEDI LE TSA TIRISANO 17 | SETSWANA"